
RAPORT COMUN 
asupra proiectului de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi
(PL.x 101/2012)

              În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi şi Comisia pentru agricultură, silvicultură, industrie alimentară şi servicii specifice au fost sesizate, spre dezbatere în fond, cu proiectul de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi, trimis cu adresa nr. PL.x 101 din 4 mai 2012.
               Senatul, în calitate de primă Cameră sesizată, a adoptat  iniţiativa legislativă în şedinţa din 23 aprilie 2012, în condiţiile art. 75 alineatul (2) teza a III-a din Constituţia României, republicată.
             Potrivit prevederilor art. 75 din Constituţia României, republicată, şi ale art. 92 alin.(9) pct. 2 din Regulamentul Camerei Deputaţilor, republicat, Camera Deputaţilor  este  Cameră decizională. 
 Propunerea legislativă are ca obiect de reglementare transmiterea unei suprafeţe de teren din domeniul public al statului şi din administrarea Agenţiei Domeniilor Statului în domeniul privat al oraşului Fundulea,judeţul Călăraşi şi în administrarea Consiliului Local al oraşului Fundulea, în vederea constituirii/reconstituirii dreptului de proprietate.
Consiliul Legislativ, prin avizul nr. 1162 din 2 noiembrie 2011, a avizat favorabil iniţiativa legislativă, cu observaţii şi propuneri.
Guvernul, prin punctul de vedere transmis, nu susţine adoptarea iniţiativei legislative.
În conformitate cu prevederile art.61 din Regulamentul Camerei Deputaţilor, republicat, membrii Comisiei juridice, respectiv membrii Comisiei pentru agricultură au examinat proiectul de lege, expunerea de motive, punctul de vedere al Guvernului şi documentele ce o însoţesc, în şedinţa din 25 octombrie 2012. 
La lucrările Comisiilor a participat, în calitate de invitat, din partea Academiei de Ştiinţe Agricole şi Silvice “Gheorghe Ionescu Sişeşti“, domnul Mihai Nicolescu, vicepreşedinte.

La dezbateri au fost prezenţi 17 deputaţi din totalul de 23 membri ai Comisiei juridice, iar din partea Comisiei pentru agricultură au fost prezenţi 24 de deputaţi, membri ai acesteia.  
În urma dezbaterilor, membrii Comisiilor au hotărât, cu unanimitate de voturi, să propună plenului Camerei Deputaţilor, spre dezbatere şi adoptare, Raportul de adoptare a proiectului de Lege privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi, cu amendamentele admise, aşa cum sunt redate în anexa la prezentul raport.
                 În raport cu obiectul şi conţinutul reglementării, proiectul legislativ face parte din categoria legilor organice.
                     PREŞEDINTE,               







VICEPREŞEDINTE,                       
    Adrian RĂDULESCU

                      SECRETAR, 









      SECRETAR,




                 Vasile MOCANU 







               Gabriel ANDRONACHE
                 Consilier, Anton Păştinaru 








    Consilier, Iuliana Fuiorea
Anexa
AMENDAMENTE ADMISE

În urma dezbaterii, Comisiile propun adoptarea proiectului de lege cu următoarele amendamente: 


	Nr. crt.
	Text Senat 
	Text propus de comisie

(autorul amendamentului)
	Motivare

	1.
	LEGE

 privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi 
	LEGE

 privind transmiterea unor terenuri din domeniul privat al statului şi din administrarea Agenţiei Domeniilor Statului în domeniul privat al oraşului Fundulea şi în administrarea Consiliului Local al Oraşului Fundulea, judeţul Călăraşi
Autor: Comisia juridică şi Comisia pentru agricultură 
	 

	2.
	Art. 1. – (1) Prin derogare de la dispoziţiile art. 31 din Legea nr. 45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, se aprobă transmiterea unor terenuri situate în comuna Fundulea, judeţul Călăraşi, având datele de identificare prevăzute în anexa care face parte integrantă din prezenta lege, din domeniul privat al statului şi din administrarea Agenţiei Domeniilor Statului în domeniul privat al comunei Fundulea şi în administrarea Consiliului Local al Comunei Fundulea, judeţul Călăraşi, în vederea constituirii/reconstituirea dreptului de proprietate privată al persoanelor îndreptăţite. 

(2) Schimbarea destinaţiei terenurilor prevăzute la alin. (1) este interzisă şi se sancţionează conform legii.  

 
	Art. 1. – (1) Prin derogare de la dispoziţiile art. 31 din Legea nr. 45/2009 privind organizarea şi funcţionarea Academiei de Ştiinţe Agricole şi Silvice „Gheorghe Ionescu-Şişeşti” şi a sistemului de cercetare-dezvoltare din domeniile agriculturii, silviculturii şi industriei alimentare, cu modificările şi completările ulterioare, se aprobă transmiterea unor terenuri situate în oraşul Fundulea, judeţul Călăraşi, având datele de identificare prevăzute în anexa care face parte integrantă din prezenta lege, din domeniul privat al statului şi din administrarea Agenţiei Domeniilor Statului în domeniul privat al oraşului Fundulea şi în administrarea Consiliului Local al Oraşului Fundulea, judeţul Călăraşi, în vederea constituirii/reconstituirii dreptului de proprietate privată al persoanelor îndreptăţite. 

(2) – Nemodificat .  

Autor: Comisia juridică şi Comisia pentru agricultură
	

	3.
	Art. 2. – Predarea-preluarea terenului prevăzut la art. 1 alin. (1) se face pe bază de protocol încheiat între părţile interesate, în termen de 30 de zile de la data intrării în vigoare a prezentei legi. 
	Art. 2 . – Nemodificat 
	

	4.
	Art. 3. – Anexa nr. 6 la Legea nr. 45/2009, cu modificările şi completările ulterioare, se modifică în mod corespunzător. 
	Art. 3. – Anexa nr. 6 nr. crt.7 la Legea nr. 45/2009, cu modificările şi completările ulterioare, se modifică în mod corespunzător.
Autor: Comisia juridică şi Comisia pentru agricultură
	


ANEXĂ

DATELE DE IDENTIFICARE

a terenurilor care se transmit din domeniul privat al statului şi din administrarea Agenţiei Domeniilor Statului în domeniul privat al oraşului Fundulea şi în administrarea Consiliului Local al Oraşului Fundulea, judeţul Călăraşi 
	Locul unde este situat terenul care se transmite
	Persoana juridică de la care se transmite terenul
	Persoana juridică la care se transmite terenul
	Datele de identificare a terenului
	Caracteristicile tehnice ale terenului 

	Poziţia din inventarul bunurilor aparţinând domeniului privat al statului

	Oraşul Fundulea, judeţul Călăraşi 
	Statul român, din administrarea Agenţiei Domeniilor Statului – Staţiunea de Cercetare-Dezvoltare pentru Plante Medicinale  şi Aromatice Fundulea
	Oraşul Fundulea, judeţul Călăraşi în administrarea Consiliului Local al Oraşului Fundulea, judeţul Călăraşi 
	C9 – bloc locuinţe
C11 – pavilion principal 
	Terenuri în suprafaţă totală de 902,69 m2 
Categoria  de folosinţă: curţi-construcţii 
	M.F.111965

